FACEBOOK-VRIENDIN: Juanita van den Berg – romanza.co.za
FACEBOOK-VRIENDIN: Juanita van den Berg
by Romanza aan July 30, 2015 0 Kommentaar
Juanita van den Berg is die wenner van ons BELEEF DIE… Facebook-kompetisie. Sy is baie lief vir haar familie en is 'n ywerige leser wat nie sonder boeke kan klaar kom nie. Ons leer ken haar beter 🙂
Vir my is die lekkerste lees altyd die boeke wat beskrywend is: ek wil voel ek is deel van die toneel. Ek wil die jasmyn ruik: Ek wil die koffie en kaaskoek wat die heldin eet kan proe. Ek wil die aanraking van die karakters voel. Dit is my gunstelingleeservaring. Ek wil voel ek is deel van die storie. Die skrywer moet my kan wegvoer op `n onvergeetlike avontuur.
Vertel ons van jou ander stokperdjies?
Ek hou vreeslik baie van foto's, dit vang herinneringe so mooi vas, en dit is altyd vir my lekker en spesiaal om saam met my vriendinne 'n dag van lekker scrapbooking te spandeer. As die foto's van elk van die vriendinne uitgehaal word is dit 'n lekker ervaring om hulle stories en herinneringe saam met hulle te herleef en beleef.
Spanningsverhale, misterie… Eintlik om doodeerlik te wees lees ek enigiets – vandat ek kon lees as klein dogtertjie lees ek wragies alles. My ma spot my nou nog en sê ek sal tot die agterkant van 'n toiletrolletjie probeer lees.
Moet dit net drie wees?
Tel boeke as een begrip? Dan definitief – boeke, parfuum, maskara.
Isa Konrad, Marita van der Vyver en Deon Meyer
Jesus, Moeder Theresa en my familie. My pa het nou die dag vir my iets so mooi gesê: Hy sê iemand moet hom nie vra wat sy gunstelinggereg is nie, hulle moet hom eerder vra wie sy gunstelingmense is waarmee hy saam wil eet, want saam sy gunstelingmense is enigiets sy gunstelinggereg. Ek dink saam sal hierdie gaste 'n wenkombinasie wees.
Gesinsfoto van met my man André en ons seun, Johandré
'n Spanningsverhaal met 'n interessante storielyn, of 'n lekker riller, wat jou heeltyd oor jou skouer laat kyk. 'n Ware verhaal, maar dit moet 'n gelukkige einde hê. Ek is dol oor gelukkige eindes.
Dit is baie moeilik om iemand uit te sonder, my grootste heldinne is die heldinne in die Bybelse tyd – hulle was darem besonderse sterk vroue wat gestuit het vir g'n duiwel nie.
Sal jy ooit 'n boek wou skryf?
Ek is tans besig om aan 'n boek te werk. Dit is 'n moontlike Romanza-vervolgverhaal. Die titel is nog baie onseker, miskien iets soos Kodenaam: Liefde onverdiend.
Denise, my middelsus se naam. Sy is so sterk en altyd daar vir almal wat haar hulp nodig het – 'n ware rots. Sy is definitief een van my heldinne so in my eerste boek is sy die heldin.
Hy moet sterk kan wees emosioneel – 'n leier. Net soos my man, André. Altyd seker van homself met 'n onbeheerbare drang om sy heldin te koester en beskerm. Hy moet ook 'n baie goeie sin vir humor hê.
Ek kan my nie eers indink om te lewe sonder die nabyheid en koestering van my gesin, familie en vriende nie. Ek is so bevoorreg om direk langs my sus Carla en Moeder te bly. Twee huise verder woon my ander sus, Denise.